การประชุมคณะรัฐมนตรีวันนี้ หน่วยงานที่เกี่ยวข้อง จะได้รายงานสถานการณ์น้ำ เพื่อร่วมกันกำหนดแนวทางการรับมือในพื้นที่เสี่ยง ตลอดจนการบรรเทาผลกระทบในพื้นที่ ที่ยังคงเป็นพื้นที่ประสบภัยรวม 8 จังหวัด
การประชุมคณะรัฐมนตรีวันนี้ หน่วยงานที่เกี่ยวข้อง จะได้รายงานสถานการณ์น้ำ เพื่อร่วมกันกำหนดแนวทางการรับมือในพื้นที่เสี่ยง ตลอดจนการบรรเทาผลกระทบในพื้นที่ ที่ยังคงเป็นพื้นที่ประสบภัยรวม 8 จังหวัด

การประชุมคณะรัฐมนตรีวันนี้ คาดว่าจะพิจารณาวาระสำคัญเพื่อบรรเทาความเดือดร้อนของประชาชนและจะได้พิจารณากฎหมายสำคัญหลายฉบับ โดยเฉพาะกฎหมายที่เกี่ยวข้องกับการเลือกตั้งท้องถิ่น รวม 6 ฉบับ โดย ประกอบด้วย พ.ร.บ.การเลือกตั้งสมาชิกสภาท้องถิ่น หรือผู้บริหารท้องถิ่น พ.ร.บ.องค์การบริหารส่วนตำบล พ.ร.บ.องค์การบริหารส่วนจังหวัด พ.ร.บ.เทศบาล พ.ร.บ.ระเบียบบริหารราชการ กทม. และ พ.ร.บ.การบริหารราชการเมืองพัทยา ซึ่งมีรายงานว่า นายวิษณุ เครืองาม รองนายกรัฐมนตรี จะได้เสนอร่างกฎหมาย แนบข้อคิดเห็นที่ได้รับจากการเปิดรับฟังความเห็น ต่อคณะรัฐมนตรีพิจารณา ก่อนจะเสนอเข้าสู่การพิจารณาของสภานิติบัญญัติแห่งชาติ หรือ สนช.พิจารณาให้ความเห็นชอบต่อไป โดยมีรายงานว่า ร่าง พ.ร.บ.ระเบียบบริหารราชการ กทม. ไม่ได้มีการตัดสมาชิกสภาเขตกรุงเทพมหานคร หรือ สข.แต่อย่างใด

คณะรัฐมนตรี ยังจะได้ร่วมกันประเมินสถานการณ์น้ำ ที่ยังคงได้รับผลกระทบ จากอิทธิพลของพายุเบบินคา รวม 8 จังหวัด เพื่อกำหนดแนวทางช่วยเหลือ และบรรเทาผลกระทบ ตลอดจนร่วมกันประเมินเพื่อเตรียมการรับมือภาวะน้ำในแม่น้ำสำคัญหลายสาย โดยเฉพาะแม่น้ำโขง ที่กำลังเพิ่มระดับสูงขึ้น ทั้งจากปริมาณฝน และการระบายน้ำของประเทศเพื่อนบ้าน

ขณะที่กระทรวงเกษตรและสหกรณ์ นายกฤษฎา บุญราช รัฐมนตรีว่าการกระทรวงเกษตรและสหกรณ์ จะเสนอขอความเห็นชอบ โครงการแก้ปัญหาหนี้สินเกษตรกร สมาชิกกองทุนฟื้นฟูและพ้ฒนาเกษตรกร ลูกหนี้ของธนาคารเพื่อการเกษตรและสหกรณ์การเกษตร หรือ ธ.ก.ส. เช่น การขยายเวลาการเป็นหนี้ผิดนัดชำระ เพื่อสิทธิ์ในการจัดการหนี้เดิม และการจัดสรรงบฯเพื่อชดเชยให้ ธ.ก.ส. ที่ลดหนี้ให้เกษตรกร